क्लब डाइनामाइट ने दस ओवर में जीता मैच, पेनल्टी के कटे थे पांच ओवर
शिमला| हिमाचलप्रदेश क्रिकेट एसोसिएशन की ओर से गुम्मा स्टेडियम में चल रही क्रिकेट प्रतियोगिता में क्लब शिमला डाइनामाइट्स ने गुठान टीम को हराकर अगले दौर में प्रवेश किया। मैच से पहले क्लब डाइनामाइट्स की टीम 30 मिनट लेट पहुंची, जिसके कारण पेनल्टी के तौर पर उनके पांच ओवर काट दिए गए। 15 ओवर के मैच में गुठान की टीम ने पहले बल्लेबाजी करते हुए 115 रन का लक्ष्य क्लब डाइनामाइट टीम के समक्ष रखा। क्लब डाइनामाइट की टीम को इसे चेज करने के लिए केवल 10 ओवर दिए गए। क्लब डाइनामाइट्स की टीम ने शानदार बल्लेबाजी करते हुए 9.3 ओवर में 3 विकेट खोकर निर्धारित लक्ष्य को पूरा कर लिया।
hin_Deva hin_Deva